LSD

Long Slow Distance (Hosszú lassú futás)
Aerob edzettség elérését célzó edzésforma, lényege a "lassú" futás - a lassúság azonban viszonylagos, a lényeg hogy az LSD edzés során a pulzust az aerob tartományban, ún. "beszélgetős" tempóban kell tartani. Az LSD futások tipikusan egy óránál hosszabb időtartamot ölelnek fel.

Kinek érdemes LSD edzéseket végezni?

 * Kezdők és kevés edzést végző hosszútávfutók számára ez az edzésmódszer az egyetlen, ami ajánlható. A megfelelő aerob alapok megszerzése előtt minden intenzív edzés egészségtelen, sérülésveszélyes és távlatilag hatástalan.


 * Mindazon tapasztaltabb, komolyabb futók számára, akiknek a fő prioritása az egészég és a futás öröme, nem pedig a rövid távú siker, szintén az LSD az üdvözítő.


 * Az LSD elengedhetetlen maratoni és ultramaratoni futók számára, akiknek versenyein az aerob zsírégetés képessége döntő fontosságú.


 * Rövidebb távokon, magas szinten versenyző futók számára a módszernek elsősorban az alapozó időszakban és a kemény edzések közötti regeneráló futások során van jelentősége.


 * Súlyproblémával küzdők esetében az LSD rendkívül hatékony eszköz, hiszen segítségével hosszú időt tölthetünk a zsírégető zónában.

Forrás: Powerhiker
 * Végül és nem utolsósorban, a jóleső, fölösleges szenvedést nem tartalmazó edzés adja a legjobb esélyt arra, hogy ne égjünk ki vagy sérüljünk meg idő előtt, hanem késő öregkorunkig aktívak, fittek maradjunk és élvezzük a futás örömét.

Lásd még

 * Edzésmódszerek

Linkek

 * Powerhiker: LSD, a humánus edzésmódszer
 * Powerhiker: a lassú futás paradoxona
 * Wikipedia: Long Slow Distance (angol)